

PIRKUMA UN PIEGĀDES LĪGUMS Nr.VMV2025/6

Ventspilī,				           		        		 2025.gada 

MIKC „Ventspils Mūzikas vidusskola”, turpmāk - PIRCĒJS, tās direktora Jēkaba Macpāna personā, kas darbojas uz nolikuma pamata, no vienas puses, un SIA “ES projekti” reģ.nr.40003824633, turpmāk - PĀRDEVĒJS, tās valdes locekļa Vaira Nartiša personā, kurš darbojas uz Statūtu pamata, no otras puses, abas kopā sauktas Puses un katra atsevišķi – Puse, pamatojoties uz Atklāta konkursa mūzikas instrumentu un piederumu iegāde MIKC „Ventspils Mūzikas vidusskola”” rezultātiem un Iepirkuma komisijas sēdes 2025.gada 14. augusta lēmumu Nr.VMV2025/6-2    noslēdz šo Pirkuma līgumu, turpmāk - Līgums, par šo: 

1. LĪGUMA PRIEKŠMETS

1.1. PIRCĒJS pērk un PĀRDEVĒJS piegādā mūzikas instrumentus un piederumus, turpmāk – Prece. Preces specifikācija noteikta Līguma pielikumā Nr.2, turpmāk – Piedāvājums.
1.2. Līgums stājas spēkā no tā abpusējas parakstīšanas brīža, par pamatu ņemot pēdējo paraksta datumu. 
1.3. Līguma izpildes termiņš ir noteikts 90 (deviņdesmit) dienas no Līguma spēkā stāšanās dienas.


2. PRECES CENA

2.1. Līgumsumma ir EUR 25860.12 (divdesmit pieci tūkstoši astoņi simti sešdesmit eiro un divpadsmit eiro centi), tajā skaitā pievienotās vērtības nodoklis 21% (divdesmit viens procents) EUR 4488.12(četri tūkstoši četri simti astoņdesmit astoņi eiro un divpadsmit eiro centi).
Šajā summā iekļautas visas Līguma priekšmeta izpildes izmaksas, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Preci vai tās piegādi, uzstādīšanu, demonstrēšanu un personāla apmācību.
2.2. PIRCĒJS, trīsdesmit dienu laikā, izmaksā PĀRDEVĒJAM summu par piegādāto preci, ko noformē ar abpusēji parakstītu preču piegādes pavadzīmi. Preci var piegādāt pa daļām, katru piegādi noformējot ar atsevišķu preču piegādes pavadzīmi.  


3. PUŠU TIESĪBAS UN PIENĀKUMI

3.1. PĀRDEVĒJS nodrošina Preces piegādi uz Pircēja norādīto vietu, saskaņā ar līguma 4.1. punktu.
3.2. PĀRDEVĒJS piegādā Piedāvājumam atbilstošu Preci. 
3.3. PĀRDEVĒJS piegādā Preci Līgumā noteiktajā kārtībā un termiņā.
3.4. PIRCĒJAM ir tiesības pārbaudīt piegādātās Preces kvalitāti un pieteikt pretenzijas, ja tā neatbilst Līguma noteikumiem.
3.5. PIRCĒJS veic Līgumā noteiktajā termiņā piegādātas, kvalitatīvas un Līguma noteikumiem atbilstošas Preces apmaksu Līgumā noteiktajā kārtībā.
3.6. Iegādes atbildīgās persona no PIRCĒJA puses – Gatis Grigalis, (tel.28348314)
3.7. Piegādes atbildīgā persona no PĀRDEVĒJA puses – Vairis Nartišs (tālr. 29148642                ).

4. PRECES NODOŠANA UN PIEŅEMŠANA

4.1. PĀRDEVĒJS PIRCĒJAM piegādā Preci MIKC „Ventspils Mūzikas vidusskola” Lielajā laukumā 1, Ventspils, Latvijā.
4.2. PĀRDEVĒJS saskaņo (telefoniski vai e-pastā ar Līguma 3.6.punktā norādīto PIRCĒJA iegādes atbildīgo personu) piegādājamās Preces laiku vismaz 3 (trīs) darba dienas pirms piegādes. 
4.3. PĀRDEVĒJS Preces pavaddokumentos norāda Preces nosaukumu, specifikāciju, daudzumu, cenu, Līguma numuru un projekta  nosaukumu.
4.4. Preces piegāde tiek noformēta PIRCĒJAM un PĀRDEVĒJAM parakstot Preces piegādes pavadzīmi.
4.5. Par konstatēto nekvalitatīvo vai Līguma noteikumiem neatbilstošo Preci PIRCĒJS rakstiski paziņo PĀRDEVĒJAM 30 (trīsdesmit) darba dienu laikā pēc Preces piegādes pavadzīmes abpusējas parakstīšanas dienas, uzaicinot PĀRDEVĒJU sastādīt divpusēju aktu par konstatētajām neatbilstībām. PĀRDEVĒJAM pēc paziņojuma saņemšanas 24 (divdesmit četru) stundu laikā jāierodas PIRCĒJA norādītajā Preces atrašanās vietā. PĀRDEVĒJA neierašanās gadījumā PIRCĒJAM ir tiesības sastādīt aktu bez PĀRDEVĒJA piedalīšanās, pieaicinot neieinteresētu personu. Minētā akta nosacījumu izpilde ir obligāta PĀRDEVĒJAM.
4.6. PĀRDEVĒJAM jānomaina nekvalitatīvā vai Līguma noteikumiem neatbilstošā Prece pret kvalitatīvu un atbilstošu Līguma noteikumiem 10 (desmit) darba dienu laikā pēc akta sastādīšanas.
4.7. PIRCĒJS ir tiesīgs atteikties no nekvalitatīvas vai Līguma noteikumiem neatbilstošas Preces pieņemšanas vai attiecīgi samazināt Preces cenu, ja PĀRDEVĒJS nerīkojas Līguma 4.5. vai 4.6.punktos noteiktajā kārtībā.
4.8. PĀRDEVĒJS atlīdzina PIRCĒJAM visus zaudējumus, ja tādi radušies saistībā ar Līguma nosacījumu izpildi, tajā skaitā - piegādes laikā, piegādes termiņu nokavējumu rezultātā, sakarā ar Preces piegādi, uzstādīšanu, un to rašanās cēlonis ir PĀRDEVĒJA darbība vai bezdarbība.
4.9. PĀRDEVĒJS un PIRCĒJS sniedz viens otram informāciju, kas saistīta ar Līguma savlaicīgu un kvalitatīvu izpildi, kā arī izpilda Līgumā noteiktās saistības ar atbilstošu rūpību un kvalitāti.
4.10. PĀRDEVĒJAM ir jāizpilda, jāpabeidz Preces piegāde saskaņā ar Līgumu, tā dokumentiem (Pielikumiem), PIRCĒJA sniegtajiem rīkojumiem, kas vērsti uz Līguma izpildi, un Latvijas Republikas normatīvo aktu prasībām, kā arī jānovērš jebkuras nepilnības, kuras radušās PĀRDEVĒJA vainas dēļ (tajā skaitā arī vieglas neuzmanības dēļ), līdz PIRCĒJA prasības ir apmierinātas, ja vien tas nav pretrunā ar Līgumu.

5. KVALITĀTE

5.1. Preces kvalitātei jāatbilst Piedāvājumam, Līgumam,  Civillikuma 1593.panta otrās daļas noteikumiem.

6. GARANTIJAS

6.1. PĀRDEVĒJS nodrošina Preces garantijas remontu (saskaņā ar tehniskajās specifikācijās norādītajiem nosacījumiem) 12 (divpadsmit) mēnešus precei no Preces piegādes pavadzīmes parakstīšanas dienas.
6.2. PĀRDEVĒJS veic garantijas remontu (saskaņā ar tehniskajās specifikācijās norādītajiem nosacījumiem) 10 (desmit) darba dienu laikā no PIRCĒJA pieprasījuma izdarīšanas dienas. Ja Preces garantijas remontam ir nepieciešams ilgāks laiks, tad PĀRDEVĒJS par to informē Pircēju un Puses vienojas par garantijas remonta izpildes laiku. Laiks, kas ticis patērēts garantijas remonta veikšanai, tiek pieskaitīts Preces garantijas termiņam. 
6.3. Ja Preces garantijas darbu veikšanas process saistīts ar Preces pārvietošanu, izjaukšanu vai citām darbībām, tad PĀRDEVĒJS to veic ar saviem līdzekļiem.
6.4. Preces garantija saglabājas arī gadījumā ja mainās Preces īpašnieks.

7. NORĒĶINU KĀRTĪBA

7.1. Galējā samaksa par piegādāto kvalitatīvo un Līguma noteikumiem atbilstošo Preci tiek veikta EUR (eiro) ar pārskaitījumu PĀRDEVĒJA bankas kontā 30 (trīsdesmit) darba dienu laikā, pamatojoties uz PĀRDEVĒJA izrakstītu rēķinu, pēc PRECES piegādes pavadzīmes parakstīšanas. Gadījumā, ja tiek sastādīts akts par Preces neatbilstību, saskaņā ar Līguma 4.5.punktu, samaksa tiek veikta tikai par kvalitatīvu un Līguma noteikumiem atbilstošu Preču apjomu.
7.2. Par apmaksas dienu tiek uzskatīta diena, kad PIRCĒJS veicis bankas pārskaitījumu par Preci PĀRDEVĒJA kontā.
7.3. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.

8. PUŠU MANTISKĀ ATBILDĪBA

8.1. Nekvalitatīvas vai Līguma noteikumiem neatbilstošas Preces piegādes gadījumā PĀRDEVĒJA pienākums ir 60 (sešdesmit) dienu laikā veikt atkārtotu kvalitatīvas un Līguma noteikumiem atbilstošas Preces piegādi uz sava rēķina.
8.2. Ja PIRCĒJS neveic Preces apmaksu Līguma 7.punktā noteiktajā termiņā, ievērojot Līguma 7.3.punkta nosacījumus, tas maksā PĀRDEVĒJAM līgumsodu 0,3% (nulle komats trīs procentu) apmērā no Līguma kopējās summas par katru nokavēto dienu, pamatojoties uz PĀRDEVĒJA sastādītu rēķinu, bet līgumsoda kopējā summa nedrīkst pārsniegt 10% no kopējās līgumsummas.
8.3. Ja PĀRDEVĒJS nav piegādājis PRECI šī līguma 1.3.punktā noteiktajā termiņā vai ir piegādājis nekvalitatīvu vai Līguma noteikumiem neatbilstoši Preci, atbilstoši 8.1. punktā noteiktajam, tas maksā līgumsodu 0,3 % (nulle komats trīs procentu) apmērā no nepiegādātās PRECES summas 10 (desmit) darba dienu laikā no PIRCĒJA rakstveida pieprasījuma iesniegšanas dienas, bet līgumsoda kopējā summa nedrīkst pārsniegt 10% no kopējās līguma summas. 
8.4. Līgumsoda samaksa neatbrīvo Puses no saistību izpildes.
8.5. PIRCĒJS un PĀRDEVĒJS pilnā apmērā atbild viens otram par zaudējumiem, kas nav atrunāti Līgumā, ja tādi radīti otram ļaunprātības vai neuzmanības dēļ.


9. NEPĀRVARAMA VARA
9.1. Puses tiek atbrīvotas no Līguma saistību izpildes, ja iestājas nepārvaramas varas apstākļi. Pie nepārvaramas varas apstākļiem tiek pieskaitīti: ugunsgrēks, plūdi, zemestrīce un citi ārkārtēja rakstura negadījumi, ko Puses nevarēja iepriekš paredzēt. 
9.2. Gadījumā, ja iestājas Līguma 9.1.punktā noteiktie nepārvaramas varas apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
9.3. Puses par Līguma izpildi traucējoša negadījuma sākuma laiku un izbeigšanos 2 (divu) kalendāro dienu laikā informē otru Pusi. Nesavlaicīga paziņojuma gadījumā vainīgā Puse netiek atbrīvota no saistību izpildes šī līguma 4.1. un 7.punktā noteiktajā termiņā.
9.4. Ja nepārvaramas varas apstākļu dēļ Preces piegāde aizkavējas vairāk kā par 30 (trīsdesmit) kalendārajām dienām, Puses ir tiesīgas vienpusēji atkāpties no Līguma par to rakstiski brīdinot PĀRDEVĒJU 5 (piecas) darba dienas iepriekš un saņemt atpakaļ visus veiktos maksājumus.
10. STRĪDU IZSKATĪŠANA UN LĪGUMA IZBEIGŠANA
10.1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
10.2. Līguma izpildes gaitā Puses vadās pēc Civillikuma normām par pirkuma līgumu.
10.3. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
10.4. Pusēm ir jāveic Līguma grozījumi, ja spēkā esošajos normatīvajos aktos tiek izdarīti grozījumi attiecībā uz nodokļiem un nodevām.
10.5. Pircējs patur tiesības Līguma izpildes darbības laikā, nepieciešamības gadījumā, objektīvu iemeslu dēļ, attiecīgi noformējot papildus vienošanās ar Pārdevēju grozīt līgumu 10% (desmit procentu) robežās no sākotnējās iepirkuma līgumcenas. 
10.6. Puses var izbeigt Līgumu pirms Līguma termiņa beigām Pusēm savstarpēji vienojoties.
10.7. PIRCĒJAM ir tiesības vienpusēji atkāpties no Līguma bez PĀRDEVĒJA piekrišanas šādos gadījumos:
10.7.1. saskaņā ar Līguma 9.4.punkta noteikumiem;
10.7.2. ja PĀRDEVĒJS nepiegādā un neuzstāda Preci  1.3.punktā noteiktajā termiņā; 
10.7.3. ja PĀRDEVĒJS atkārtoti piegādā un uzstāda nekvalitatīvu, Piedāvājumam vai Līguma noteikumiem neatbilstošu Preci, par ko sastādīti attiecīgi akti.
10.8. PĀRDEVĒJU PĀRDEVĒJAM ir tiesības vienpusēji atkāpties no Līguma bez PIRCĒJA piekrišanas, ja PIRCĒJS atkārtoti, 30 (trīsdesmit) darba dienu laikā pēc rakstiska brīdinājuma nosūtīšanas PIRCĒJAM, neveic apmaksu saskaņā ar Līguma noteikumiem.
10.9. Ja PIRCĒJS lauž Līgumu bez attaisnojošiem Līguma iemesliem, tas pilnībā norēķinās ar par Preci, kas atbilst Līguma prasībām.
10.10. Ja PIRCĒJS vai PĀRDEVĒJS bez Līgumā noteiktā atkāpšanās pamata vienpusēji atkāpjas no Līguma, tad tam, kas atkāpjas, ir pienākums atlīdzināt otram radušos zaudējumus. Par šādu vienpusēju atkāpšanos no Līguma izpildes bez Līgumā noteiktā atkāpšanās pamata, tas, kurš atkāpies, maksā otram līgumsodu 10% (desmit procenti) apmērā no Līguma summas. Šāda atkāpšanās ir jānoformē rakst veidā.

11. CITI NOTEIKUMI
11.1. Līgums stājas spēkā ar visu tā eksemplāru parakstīšanas brīdi.
11.2. Līgums ir spēkā līdz Pušu saistību pilnīgai izpildei vai atbilstoši Līguma 10.6.; 10.7. vai 10.8.punktu noteikumiem.
11.3. Visi Līguma grozījumi vai papildinājumi tiek izdarīti rakstiski, Pusēm tos parakstot un ir spēkā no to visu eksemplāru parakstīšanas brīža.
11.4. Visi Līgumā minētie pielikumi, kā arī pēc Līguma slēgšanas sastādītie Līguma grozījumi vai papildinājumi, ja tie ir sastādīti, ievērojot Līguma 11.3.punkta noteikumus, ir Līguma neatņemamas sastāvdaļas.
11.5. Puses 3 (trīs) darba dienu laikā informē viena otru par adreses, bankas rēķinu vai citu rekvizītu izmaiņām.
11.6. Līgums sastādīts latviešu valodā uz   9(deviņām) lapām, no kurām 4 (četras) lapas aizņem Līguma teksts un  5 (piecas ) lapas Specifikācija un piedāvājums, 2 (divos) eksemplāros ar vienādu juridisku spēku, no kuriem viens glabājas pie PIRCĒJA un otrs pie PĀRDEVĒJA.

12. PUŠU JURIDISKĀS ADRESES

Pircējs:				                       Pārdevējs:
MIKC „Ventspils Mūzikas vidusskola”                    SIA “ES projekti”
Lielais laukums 1, Ventspils, LV-3601                     Zeltrītu 6-11, Mārupe, Mārupes nov. LV2167
Reģ. Nr. 90000035726                                               Reģ.4000 3824633
Valsts kase, kods TRELLV22                                    Banka: AS Citadele banka
Konta Nr. LV92TREL2220527005000                     Kods: PARXLV22
                                                                                    Konta Nr. LV37PARX0016264210002


_____________________ J.Macpāns                         _________ ________V.Nartišs

